Az értekezéstervezet tartalmi és formai követelményei, a vitával kapcsolatos egyéb szabályok

* 1. Az értekezéstervezet tartalmi és formai követelményeit, a vitával kapcsolatos egyéb szabályokat jelen melléklet tartalmazza.
  2. Általános elvárások:
     1. Az értekezéstervezet elkészítésének és védésre való benyújtásának célja, hogy meg lehessen ítélni a doktorjelölt elméleti felkészültségét, kutatási koncepciójának szakmai megalapozottságát, valamint a kutatás addig elért főbb eredményeit.
     2. Formai követelményei megegyeznek a végleges változatra vonatkozó elvárásokkal.
  3. Az értekezéstervezet és vitájának jellege és célja:
     1. A tervezetnek már tartalmaznia kell az új tudományos értékkel bíró eredményeket.
     2. Jelentős módszertani, forrásfeldolgozási, adatkezelési hibától mentesnek kell lennie.
     3. A tervezet nyilvános megvitatásának célja elsősorban az, hogy a vitában résztvevők kérdéseikkel, kritikai észrevételeikkel és tanácsaikkal segítsék a jelöltet abban, hogy végső dolgozata minél színvonalasabb legyen.
     4. A munkahelyi vita egyidejűleg a jelöltek szélesebb szakmai közeg előtti bemutatkozásának terepe, továbbá a többi doktorandusz számára fontos tapasztalatszerzési lehetőség. A vitában való aktív részvételük alapvető elvárás.
  4. Az értekezéstervezet vitájának kezdeményezése: Az elkészült tervezetet a programigazgatónak címezve kell benyújtani (pdf-formátumban). A tervezettel egyidejűleg benyújtandó dokumentumok:
     1. a témavezető(k) nyilatkozata arról, hogy a dolgozat vitára alkalmas;
     2. az EDSZ-ben előírt nyilatkozat arról, hogy a benyújtott értekezés-tervezet (a mások hivatkozott eredményeit leszámítva) a jelölt önálló szellemi alkotása;
     3. közös munkák eredményeinek közlése esetén nyilatkozat a szerzőtársaktól, a jelölt önálló hozzájárulásának mértékéről.
     4. a meghívóba illeszthető rövid (max. 1,5 oldal terjedelmű) ismertető („fülszöveg”), amely jelzi az értekezés témáját és az új eredményeket.
  5. Az értekezéstervezet vitájának megszervezése: A DI arra törekszik, hogy az adott év március 15-ig hiánytalan kérelmet benyújtók tervezetvitájára adott év június 30-ig sor kerüljön.